CPN ปรับโครงสร้าง 2 บ.ย่อย หวังบริหารจัดการภายในให้คล่องตัวขึ้น
CPN ปรับโครงสร้าง 2 บ.ย่อย “เซ็นทรัลเรียลตี้ เซอร์วิส” และ “เซ็นทรัลพัฒนา เรียลตี้” หวังบริหารจัดการภายในให้คล่องตัวและมีประสิทธิภาพมากขึ้น
14 ต.ค. 2559

บริษัท เซ็นทรัลพัฒนา จำกัด (มหาชน) หรือ CPN ระบุว่า บริษัทได้ดำเนินการปรับโครงสร้างบริษัทย่อยจำนวน 2 บริษัท เมื่อวันที่ 12 ตุลาคม 2559 โดยมีวัตถุประสงค์เพื่อให้การบริหารจัดการภายในมีความคล่องตัวและมีประสิทธิภาพมากขึ้น
1.จดทะเบียนเลิกบริษัท เซ็นทรัลเรียลตี้ เซอร์วิส จำกัด (CRS) ซึ่งเป็นบริษัทย่อยที่บริษัทถือหุ้นทางตรง 99.99% โดยมีทุนจดทะเบียน 1,000,000 บาท  และอยู่ระหว่างชำระบัญชี
2.จดทะเบียนเพิ่มทุนบริษัท เซ็นทรัลพัฒนา เรียลตี้ จำกัด (CPR) ซึ่งเป็นบริษัทย่อยที่บริษัทถือหุ้นทางตรง 99.99% (เดิมชื่อบริษัท หลังสวน เรียลตี้ จำกัด) เพื่อรองรับการโอนทรัพย์สินและหนี้สินทั้งหมดของ CRS ทั้งนี้ ภายหลังจากเพิ่มทุนจดทะเบียน CPR มีทุนจดทะเบียนเพิ่มขึ้นจาก 1,000,000,000 บาท เป็น 1,003,658,000 บาท โดยบริษัทยังคงถือหุ้น CPR ในสัดส่วน 99.99% เช่นเดิม